Ед Уудуърд се връща от Австралия - MUBG | Българският фен сайт на Манчестър Юнайтед
Ед Уудуърд се връща от Австралия
от MUBG Team на 18.07.2013 Share on Facebook
Изпълнителният директор Ед Уудуърд си тръгна преждевременно от турнето на Манчестър Юнайтед в Австралия, за да се заеме с работа по трансферите. Според източници на Sky Sports става дума за играч, който ще пристигне на Олд Трафорд.
Сделката, по която ще работи Уудуърд към момента е неизвестна, като той е съобщил на щаба за заминаването си по време на ръгби мач на АНЗ Стейдиъм.
Уудуърд не е присъствал на мача и се очаква да се върне в Европа в четвъртък.
Юнайтед са свързвани с интерес към полузащитника на Барселона Сеск Фабрегас и първата оферта вече беше отхвърлена от шампионите на Испания.
Има слухове, че Лейтън Бейнс и Маруан Фелайни от Евертън ще се присъединят към бившия си мениджър Дейвид Мойс на Олд Трафорд – отборът от Мърсисайд не прие една оферта за Бейнс.
Внезапното решение на Уудуърд да се завърне във Великобритания идва в момент, в който спекулациите за бъдещето на Уейн Рууни продължават. Юнайтед отказа оферта за него от съперника си във Висшата Лига Челси.
Изпълнителният директор трябваше да се върне в неделя и решението му да избърза означава, че има ситуация, която изисква вниманието му.
Юнайтед среща конкуренция за подписа на Фабрегас от три съперника от Висшата Лига. Офертата към Барселона на стойност 25 милиона паунда, изпратена в понеделник, изостри интереса на Арсенал, Челси и Манчестър Сити.
Фабрегас неколкократно заяви, че е щастлив в Каталуния, което беше потвърдено и от треньора на Барса Тито Виланова: „Нормално е да получаваме оферти от други отбори за играчите си. Имаме много добри играчи и се радваме, че Сеск е при нас.
„Знам, че е получавал оферти от други отбори, но говорих с него и той потвърди, че иска да остане тук и мечтае за успехи с нас.
„Той не обмисля трансфер в друг клуб, нито заради пари, нито заради повече игрово време, въпреки конкуренцията на Шави и Иниеста, а тази година и на Серхи и Роберто. Каза ми, че мечтае да е тук. Не съм притеснен.“
Междувременно вратарят на Червените Дяволи Давид де Хеа сподели, че ще се радва да види Фабрегас на Олд Трафорд.
Той каза за Daily Mail: „Сеск е страхотен играч, много способен, знае как да печели и всеки иска такива съотборници.“
VN:F [1.9.22_1171]Зареждане...Rating: 2.0/5 (1 vote cast)Ед Уудуърд се връща от Австралия, 2.0 out of 5 based on 1 rating Related PostsБлог MUBGВан Гаал: Контролирахме двубояЮнайтед 3 Тотнъм 0Интер 0 Юнайтед 0 (3-5 дузпи)Моуриньо е новият мениджър на ЮнайтедШерингам: Уилсън ще блести за Юнайтед